lv lv sl nl lv en lv lv fi sv nl lv lv lv lv lv lv lv lv en lv lv lv lv lv lv fr lv lv lv lv lv hbs_lat lv lv lv lv lv lv lv sl lv lv lv lv sk pl lv lv lv lv lv lv lv lv lv lv lv lv lv lv lv lv fr lv eo lv pl lt eo en lv sl lv fr en en lv eo lv lv pl lt eo lv es fr fr en lv eo lv en lt lt eo lv lv pl en fr en lv eo lv en lt eo lv lv pt fr en lv eo lv sk lv lt eo lv sk pl eo en lv pl lv lv fr lt eo lv es lv fr en lv eo lv en eu lt eo lv lv pl lv lv nl lv en lv en en lv lv lv lv lv lv lv nl lv lv lv de sv lv lv en en
Sen lolota sapņa īstenošana | lszaa.lv
Vietējās apdraudētās šķirnes – LSB
Foto: Gunta Čižika, foto klubs Zibsnis
Braucot uz Robežnieku pagastu attālajā Krāslavas novadā, sajūtas bija tādas pašas kā 2005.gadā mērojot ceļu uz Ciblu, kur pēc daudzu gadu pārtraukuma atsāka rīkot zirgu rikšošanas sacensības.
Arī laika apstākļi, izbraucot no Rīgas, bija tādi paši – sniga un putināja bez mitēšanās. Robežnieku ļaudīm šī diena bija patiesi svētki, jo viņu pagastā pirmo reizi šī gada 8.februārī notika zirgu rikšošanas sacensības, kur sacentās dalībnieki no sešiem Latvijas novadiem (Garkalnes, Ciblas, Rēzeknes, Krāslavas, Dagdas un Gulbenes).
Tajos tālajos kolhozu gados …
Kā atzina ilggadīgais rikšotāju zirgu braucējs Nikolajs Galiļejevs no Dagdas novada, ideja par skrejceļu un rikšotāju sacensībām Robežnieku pagastā virmoja vismaz  jau no 1968.gada. Taču tā arī netika īstenota šī ideja, kaut arī saimniecībā bija vairāki rikšotāju ērzeļi, un kopējais zirgu skaits bija vislielākais tolaik vēl dēvētajā Krāslavas rajonā. Ievedot Robežnieku pagastā Krievijas rikšotāju šķirnes zirgus, tā laika kolhoza galvenā zootehniķe Ērika Gabrusāne pat vēl nenojauta, ka viņas meita Marisela iemīlēs šos zirgus, pavadot lielu daļu no brīvā laika vietējā Skuku stallī,  un pēc gadiem trīsdesmit rīkos pirmās rikšotāju sacensības Robežnieku pagastā.
Tā dēvētajos kolhoza laikos par rikšotājiem Robežniekos bija atbildīgs Vladislavs Ļackis, kurš savulaik bija Maskavas hipodromā mācījies par rikšotāju treneri un kalēju. Viņš arī piedāvāja Mariselai Jeromenoka sākt braukt ar rikšotājiem. Tā arī Marisela iepazina un iemīlēja šos zirgus, kaut arī bija vēl tikai 7.klases skolniece. Viņas pirmais zirgs bija trīsgadīga Krievijas rikšotāju ķēve Maiga, ar kuru piedalījās sacensībās Indras pagastā un Dagdā. Līdzās Mariselai arī Josifs Mančinskis lielu daļu no savas dzīves pavadīja pie rikšotājiem, jo viņa tēvs Staņislavs Mančinskis tolaik strādāja stallī par zirgkopēju. Viss jau būtu arī turpinājies, ja vien nepienāktu krasais 1990.to gadu pārmaiņu laiks. Kolhoza darbība sāka izjukt, rikšotāju zirgus sāka izpārdot, jo par tiem maksāja diezgan lielu naudu. Lielākā daļa no šiem zirgiem nonāca Krievijā, kur tos ļoti atzinīgi novērtēja. Tas nozīmē vien to, ka Latgalē audzētie rikšotāji bija izcili trenēti un spējīgi uzrādīt labus laika rādītājus uz hipodroma skrejceļiem. Rikšotāju izpārdošana tolaik nenotika tikai Robežniekos, tas notika visā Latvijā. Tā mēs pazaudējām mūsu labāko vaislas materiālu, ko bijām izkopuši vairākos gadu desmitos.
Latvijā līdz 2005.gadam tā arī vairs nenotika rikšotāju sacensības. Līdz tās sāka atdzimt Ciblas novadā. Pamazām pievienojās arī Dagdas novads, Jumpravas pagasts, Kaunatas pagasts, kur arī pievērsās šo rikšotāju zirgu audzēšanai un sacensību rīkošanai. Sacensības sāka apmeklēt arī Marisela un Josifs, vai tad varēja tā ilgi nostāvēt malā un tikai noskatīties?! Nevarēja! Rokas tā vien domās stiepās uz priekšu, it kā turēdamas grožus un izjusdamas, kad zirgs ir jāpalaiž pilnos rikšos. Abi braucēji 2011.gadā iegādājās rikšotāju zirgus. Mariselai sākotnēji bija divas cienījama vecuma ķēvītes – Amerikas rikšotājs Jenneli L un Krievijas rikšotājs Maiga. Savukārt Josifs iegādājās divgadnieci vārdā Rūsiņa (Krievijas rikšotājs, dzimis Latvijā). Abi sāka trenēt savus zirgus kopā un arī piedalīties Latgalē rīkotajās rikšotāju sacensībās pagājušajā gadā. Vienā no pēc sacensību banketā Dagdā Josifs teica, ka nākamajos piecos gados viņš arī savā saimniecībā izveidos skrejceļu. Nevajadzēja paiet pat pieciem gadiem, jau pagājušā gada rudenī sāka veidot skrejceļu, taču nelabvēlīgie laika apstākļi neļāva pabeigt iesākto. Plānots, ka šī gada vasarā skrejceļa būvniecība tiks pabeigta un uz tā varēs sacensties vismaz trīs zirgi vienlaicīgi. Tomēr arī ziemā Marisela un Josifs ļoti vēlējās sarīkot svētkus savai dvēselei, un 8.februārī Meteņdienas svētku svinēšanas ietvaros Robežnieku pagastā tika rīkotas pirmās zirgu rikšošanas sacensības.
Pirmais – sacensību ātrākā rezultāta uzrādītājs Mareks Brokāns ar zirgu Delot Tooma, otrais – Māris Ežmalis ar zirgu Business Treveler
Labs nāk ar gaidīšanu
Tā kā laika apstākļi 8.februāra rītā nebija iepriecinoši, jo īpaši tiem dalībniekiem, kuri uz Robežniekiem devās no Latvijas galvaspilsētas, sacensību pirmais brauciens ieilga uz divām stundām. Taču tas nekaitēja bērniem rotaļāties dažādākās spēlēs, bet vecākiem cilvēkiem satikties un pārrunāt pagastā esošās aktualitātes. Pirmais brauciens varēja sākties, kad visi klātesošie sagaidīja lielo zirgu pārvadājamo kravas automašīnu no Garkalnes saimniecības Vigas. Pavisam kopā sacensībās bija 7 braucieni divričos, katrā no braucieniem sacentās divi zirgi, veicot 1600 m garu distanci. Salīdzinot ar iepriekšējiem gadiem, rikšotāju zirgu audzētāji var lepoties ar to, ka vairāk kā puse no zirgiem jau bija dzimuši un trenēti Latvijā. Vislabāko sacensību rezultātu uzrādīja Mareks Brokāns ar zirgu Delot Tooma (2.26,30 min). Mareku un viņa zirgu Delot Tooma atceras jau vairāki līdzjutēji, jo pagājušajā gadā sacensībās ZS Čadi arī viņa abi kopā izgrieza pogas saviem konkurentiem, uzrādot vislabāko rezultātu (2.09 min). Protams, ka visskaļākās gaviles bija tad, kad uz skrejceļa parādījās vietējie Robežnieku braucēji un tie šoreiz bija: Marisela Jeromenoka, Jekaterina Mančinska (kura pirmo reizi startēja rikšotāju zirgu sacensībās un guva uzvaru savā braucienā) un Josifs Mančinskis.
Josifs Mančinskis ar Rūsiņu
Nikolajs Galiļejevs ar zirgu Komandors
Mūsdienās bez atbalsta diemžēl ir grūti sarīkot šādu dvēselei tīkamu pasākumu. Liels prieks, ka pasākumu Robežniekos atbalstīja vietējā Robežnieku pagasta pārvalde, lielāko daļu no organizatoriskajiem darbiem veica Marisela Jeromenoka, Josifam Mančinskim un viņa ģimenei jāpateicas par iespēju veidot skrejceļu uz savas zemes, lielu paldies organizatori saka arī : Krāslavas novada domei (īpaši domes izpilddirektoram Jānim Geibam), Indras pagasta pārvaldei. Indras kultūras nama darbinieki bija izgatavojuši zirgu figūras no saplākšņa, ko pasniedza sacensību dalībniekiem kā apbalvojumus. Latvijas Valsts ceļu Latgales reģiona Dagdas nodaļa bija parūpējusies, lai ceļi līdz sacensību norises vietai Robežniekos būtu iztīrīti. Liels atbalstītāju pulks bija arī no attālās Rīgas: AS „Dzintars”, Latvijas Šķirnes zirgu audzētāju asociācija, zirglietu veikals Zigu Stallis, zirgu barība Havens un Eggersmann, SIA Saldus Pārtikas kombināts un Nadīna Zavadilika, kura dāvāja savas jaukās fotogrāfijas ar rikšotājiem. Paldies visiem atbalstītājiem, pacietīgajiem skatītājiem un organizatoriem, un uz tikšanos jau vasarā!
Samuraj, dūkani bērs Amerikas rikšotāju šķ. ērzelis, 3 gadi, (La Isla Bonita AR – Symbol AR)
Tatjana Martinsone                 Garkalnes nov., „Vigas”
Rūsiņa, bēra Krievijas rikšotāju šķ. ķēve, 3 gadi (Rainbow Rhonda AR – Princis KR)
Krāslavas nov., Robežnieku pagasts, Brogi
Carmen River, tumši bēra Amerikas rikšotāju šķ. ķēve, 3 gadi (Lady of Dilli AR – Dream Vocation AR)
Dagdas nov.,  Z/S „ Čadi”
Opāls, bērs Krievijas rikšotāju šķ. kastrāts, 3 gadi   (Parīze KR – D.R.S. Freeiq AR)
Delot Tooma, tumši bērs Amerikas rikšotāju šķ. kastrāts, 6 gadi (Eva Lott Palema AR – Joyau D’ Amour AR)
Gulbenes nov., Daukstu pag., „Pakalnieši”
Business Traveler, bērs Amerikas rikšotāju šķ. kastrāts, 10 gadi (Kimberly Lobell AR – General November AR)
Gubernators, sirms Orlova rikšotāju šķ. ērzelis, 7 gadi (Gviana OR – Berkut OR)
Jeļena Stašule                             Rēzeknes nov., Kaunatas pag.
Cigars, bērs Krievijas rikšotāju šķirnes ērzelis, 4 gadi (Gaipa KR – Clever Slybowl AR)
Rēzeknes nov., Kaunatas pag.
BWT Shandi, tumši bēra Amerikas rikšotāju šķ. ķēve, 16 gadi, (Debbie Von Seth AR – Slybowl Hanover AR)
Krāslavas nov., Robežnieku p., Brogi
Šarlotta, tumši bēra Amerikas rikšotāju šķ. ķēve, 4 gadi, (BWT Shandi AR – Paxton Press AR)
Power Lady, bēra Krievijas rikšotāju šķ. ķēve, 5 gadi,  (Jenneli L. AR – Princis KR)
Jenneli L., ruda Amerikas rikšotāju šķ. ķēve, 28 gadi, (Jenels Dream AR – Indianiste AR)
Krāslavas nov., Robežnieku pagasts
Cheroke, bēra Amerikas rikšotāju šķ. ķēve, 5 gadi (Senjorita Chiquita AR – Ceasar AR)
Gulbenes nov., Daukstu pag.
Komandors, tumši ruds Amerikas rikšotāju šķ. ērzelis, 4 gadi (Mega Charmant AR – Kallis AR)
Dagdas nov.,  Z/S „Čadi”
Sacensību galvenā organizatore Marisela Jeromenoka paspēja pirms starta arī pavizināt bērnus kamanās
P.S.: Nākošās rikšotāju sacensības notiks 24.februārī plkst.12.00  Dagdā, kur iespējams piedalīsies arī lietuviešu braucēji.
Aicinām visus rikšotāju zirgu audzētājus aktīvāk piedalīties turpmākās rikšotāju programmas izstrādē, pašiem organizējot kopīgas sanāksmes. LŠZAA atbalstīs šīs aktivitātes savu iespēju robežās.
Asociācija izveidota ar mērķi uzlabot Latvijas zirgu šķirnes ģenētisko potenciālu, īstenojot efektīvu selekcijas darbu: sporta zirgu audzēšanā un ģenētisko resursu saglabāšanā.
Piekto reizi aizvadīta skate “Rudens Pērle”. Rezultāti
Latvijas siltasiņu zirgu šķirnes sporta tipa zirgu skate “Rudens Pērle 2022”
No 2022.gada 1.septembra līdz 30.septembrim var pieteikties atbalstam lauksaimniecības dzīvnieku ģenētisko resursu saglabāšanai.
Mob. Tālr.: +371 2838 8360
Tālr./Fax.: +371 6797 1022
2018 © All Rights Reserved.